CELEX: C2007/269/132
Language: lt
Date: 2007-11-10 00:00:00
Title: Byla F-91/07 2007 m. rugsėjo 13 d. pareikštas ieškinys byloje Torijano Montero prieš Tarybą

10.11.2007   
            
            
               LT
            
            
               Europos Sąjungos oficialusis leidinys
            
            
               C 269/72
            
         2007 m. rugsėjo 13 d. pareikštas ieškinys byloje Torijano Montero prieš Tarybą
   
   (Byla F-91/07)
   (2007/C 269/132)
   Proceso kalba: prancūzų
   Šalys
   
      Ieškovas: Javier Torijano Montero (Briuselis, Belgija), atstovaujamas advokatų S. Rodrigues, R. Albelice ir Ch. Bernard-Glanz
   
      Atsakovė: Europos Sąjungos Taryba
   Ieškovo reikalavimai
   
               —
            
            
               Panaikinti 2006 m. spalio 31 d. Tarybos generalinio sekretoriato skelbimą apie laisvą Tarybos saugumo biuro „išorės saugumo“ vadovo darbo vietą, apie kurį darbuotojams buvo pranešta raštu Nr. 171/06.
            
         
               —
            
            
               Panaikinti 2007 m. gegužės 31 d. Paskyrimų tarnybos sprendimą atmesti ieškovo skundą.
            
         
               —
            
            
               Įspėti Paskyrimų tarnybą apie pasekmes, susijusias su skundžiamų sprendimų panaikinimu ir, be kita ko, įpareigoti iš naujo apsvarstyti skelbime apie laisvą darbo vietą reikalaujamą lygį tam, kad ieškovas galėtų pateikti savo kandidatūrą.
            
         
               —
            
            
               priteisti iš Tarybos bylinėjimosi išlaidas.
            
         Ieškinio pagrindai ir pagrindiniai argumentai
   Ieškovas, AD 6 lygio pareigūnas, ginčija minėtą skelbimą apie laisvą vietą tiek, kiek jis vien tik ne mažesnio nei AD 8 lygio pareigūnams suteikia galimybę pateikti kandidatūras Tarybos saugumo biuro „išorės saugumo“ vadovo, AD 11 lygio, postui užimti.
   Priminęs, kad jis byloje F-76/05 (1) reikalauja priskyrimo AD 8 lygiui, ieškovas nurodo teisėtų lūkesčių principo pažeidimą tiek, keik dėl siekiamo aptariamo posto jis kandidato, kuris bus atrinktas, naudai prarastų jo dabartinį „išorės saugumo/misijų apsauga“ sektoriaus vadovo statusą.
   Be to, ieškovas nurodo tarnybos interesų pažeidimą tiek, kiek dėl reikalaujamo lygio sąlygos, nurodytos skelbime apie laisvą darbo vietą, jis negali pateikti savo kandidatūros, nepaisant to, kad jis yra asmuo, labiausiai tinkantis vykdyti funkcijas, numatytas skelbime apie laisvą darbo vietą. Be to, administracija nepaaiškino, kokiu būdu tarnybos interesai yra pateisinami nukrypstant nuo Europos Bendrijų Pareigūnų tarnybos nuostatų 31 straipsnio 2 dalies, pagal kurią pareigūnai yra įdarbinami priskiriant AD 5-AD 8 lygiui.
   Galiausiai ieškovas tvirtina, kad administracija pažeidė vienodo požiūrio principą ir padarė akivaizdžią vertinimo klaidą.
   
      (1)  OL C 281, 2005 11 12, p. 23 (byla iš pradžių įregistruota Europos Bendrijų Pirmosios instancijos teisme numeriu T-302/05, o vėliau 2005 m. gruodžio 15 d. nutartimi perduota Europos Sąjungos Tarnautojų teismui ).